F. SCHILLERII CARMINA 2l5 



citi in elegantissimi esametri e pentametri i contrari 

 affetti, che lo Schiller nel canto della vittoria desta 

 negli animi de'greci e de' troiani. 



Poeta. 



Pergama conciderant bello expugnata decenni; 



Flebile erat, murus quod l'uit ante, solum. 

 Ebriaque eventu graiorum turba secundo, 



Ditibus et Troiae praegravis exuviis, 

 Navibus instructis illas radebat arenas 



Ellespontiaci qua fluit unda freti, 

 Gaudens, quod rapidis turgebant carbasa ventis, 



Appulsura tuis, Graecia pulchra, plagis. 



Chorus. 



Nunc agedum laetis resonet concentibus aer, 

 Ad patrios quoniam nunc datur ire lares. 



Hos versus nostrae solverunt vincula prorae. 

 Patria nos reduces, patria cara manet. 



Poeta. 



Troades et captae astabant longo ordine, et aegrum 



Pergebant tristi pascere luctu animum; 

 Lividaque attonitis variabant pectora palmis, 



Pallentes, fusis hirta per ora comis. 

 Inter victorum laetantia verba ferocum 



Fundebant tetricis cantica maestà modis. 

 Quaeque suos casus, et tristia damna gementes, 



Quae tulerunt, Priami dum ruit alma domus. 



